ลักษณะการประกอบธุรกิจ

1. ความเป็นมา

ผู้เริ่มจัดตั้งบริษัทฯ คือ นายวิชัย นามศิริชัย
ได้จดทะเบียนตามประมวลกฏหมายแพ่งและพานิชย์เป็นนิติบุคคลประเภทบริษัทจำกัด ทะเบียนเลขที่
664/2521 เมื่อวันที่ 21 เมษายน 2521 ด้วยเงินทุนจดทะเบียน 20 ล้านบาท
เพื่อดำเนินธุรกิจผลิตน้ำมันปาล์มดิบจากผลปาล์มสด
โดยบริษัทฯมีสวนปาล์มน้ำมันขนาดใหญ่เป็นของตนเองมีพื้นที่ปลูกรวมมากกว่า 23,000 ไร่
ในจังหวัดกระบี่และจังหวัดสุราษฎร์ธานี

ในปี 2522 บริษัทฯได้เพิ่มทุนจดทะเบียนสองครั้ง ครั้งแรกเพิ่มทุนจาก 20 ล้านบาทเป็น 100
ล้านบาท และครั้งที่สองเพิ่มทุนเป็น 150 ล้านบาท เพื่อทำการขยายสวนปาล์ม
และบริษัทฯได้รับบัตรส่งเสริมการลงทุนจากคณะกรรมการส่งเสริมการลงทุน (BOI) 2
ฉบับในปีเดียวกัน คือบัตรส่งเสริมการลงทุนสำหรับสวนปาล์มขนาดใหญ่ (ชนิด 1.1)
และสำหรับโรงงานสกัดน้ำมันปาล์มดิบ (ชนิด 1.5) ทั้งสองฉบับนี้หมดอายุในปี 2535 แล้ว

ในปี 2526 บริษัทฯได้เพิ่มทุนจดทะเบียนเป็น 20 ล้านบาท
สำหรับการขยายโรงงานสกัดน้ำมันปาล์มดิบขนาด 20 ตันต่อผลปาล์มสดต่อชั่วโมง
และต่อมาได้ขยายการผลิตเป็น 30 ตันต่อผลปาล์มสดต่อชั่วโมง ในปี 2530

ในเดือนมีนาคม 2534 บริษัทฯ ได้เพิ่มทุนจดทะเบียนเป็น 250 ล้านบาท โดยออกเป็นหุ้นสามัญ 4
ล้านหุ้น ราคาหุ้นละ 10 บาท และออกขายแก่ประชาชนราคาหุ้นละ 33 บาท
ในตลาดหลักทรัพย์โดยกระทรวงการคลังเป็นผู้อนุมัติให้เป็นหลักทรัพย์อนุญาตตั้งแต่วันที่ 30 เมษายน
2534 เป็นต้นมา

บริษัทฯ ได้จดทะเบียนแปรสภาพเป็นบริษัทมหาชนจำกัด เลขที่ บมจ.114 ในวันที่ 28 พฤษภาคม
2536 โดยมีทุนจดทะเบียน 250 ล้านบาท เป็นหุ้นสามัญมูลค่าหุ้นละ 10 บาท ชำระเต็มมูลค่า
และบริษัทฯ ได้รับบัตรส่งเสริมการลงทุนจากคณะกรรมการส่งเสริมการลงทุน (BOI)
ในส่วนที่เพิ่มขยายกำลังการผลิต 15 ตันต่อผลปาล์มสดต่อชั่วโมง ในวันที่ 1 ธันวาคม 2536
ดังนั้นกำลังการผลิตเพิ่มขึ้นเป็น 45 ตันต่อผลปาล์มสดต่อชั่วโมง

ในเดือนกุมภาพันธ์ 2537 บรรษัทพัฒนาการแห่งเครือจักรภพ หรือ ซีดีซี
ซึ่งเป็นสถาบันการเงินเพื่อการพัฒนาของรัฐบาลอังกฤษมีการลงทุนในสวนปาล์มน้ำมันในหลายประเทศ
ได้เข้าเป็นผู้ถือหุ้นรายใหญ่ของบริษัทฯ หลังจากซื้อหุ้นร้อยละ 47 ของบริษัทฯ
จากกลุ่มผู้ถือหุ้นชาวต่างประเทศและผู้ถือหุ้นในประเทศบางรายแล้วในการประชุมผู้ถือหุ้นวิสามัญครั้งที่
1/2537 วันที่ 15 สิงหาคม 2537 ผู้ถือหุ้นได้มีการอนุมัติการเพิ่มทุนจดทะเบียนจาก 250 ล้านบาท
เป็น 324.05 ล้านบาท โดยออกหุ้นสามัญ 7,405,000 หุ้น มูลค่าหุ้นละ 10 บาท
เพื่อแลกกับหุ้นทั้งหมดของบริษัทพันธ์ศรีวิวัฒน์ จำกัด ในมูลค่าหุ้นละ 40.9985 บาท
บริษัทพันธ์ศรีวิวัฒน์ จำกัด
เป็นเจ้าของสัมปทานสวนปาล์มน้ำมันสองแห่งโดยมีพื้นที่ปลูกปาล์มทั้งหมดมากกว่า 20,000 ไร่
ในจังหวัดสุราษฎร์ธานี ทั้งนี้การแลกเปลี่ยนหุ้นดังกล่าวมีมูลค่า 274 ล้านบาท
ผลจากการรวมกิจการกับ บริษัทพันธ์ศรีวิวัฒน์
จำกัดในครั้งนี้ทำให้บริษัทฯมีพื้นที่ปลูกปาล์มน้ำมันมากที่สุดในประเทศไทย คือ มากกว่า 43,000 ไร่
และสามารถเพิ่มผลผลิตปาล์มสดป้อนเข้าสู่โรงงานของบริษัทฯ ได้มากขึ้น

หมายเหตุ

บรรษัทพัฒนาการแห่งเครือจักรภพอังกฤษ หรือ ซีดีซี ได้จดทะเบียนแปรสภาพเป็นบริษัทมหาชน
โดยมีชื่อว่า ซีดีซี กรุ๊ป พีแอลซี เมื่อวันที่ 8 ธันวาคม 2542 ณ ประเทศอังกฤษ

ในปี 2538 บริษัทฯ ขยายกำลังการผลิตเพิ่มขึ้นเป็น 60 ตันผลปาล์มสดต่อชั่วโมง
และได้รับบัตรส่งเสริมการลงทุนจากคณะกรรมการส่งเสริมการลงทุนในส่วนที่เพิ่มกำลังการผลิต คือ
30 ตันผลปาล์มสดต่อชั่วโมง มีผลบังคับใช้วันที่ 18 สิงหาคม 2538

ในปี 2539 บริษัทฯได้รับบัตรส่งเสริมการลงทุนจากคณะกรรมการส่งเสริมการลงทุน
สำหรับโรงงานสกัดน้ำมันเมล็ดในปาล์มดิบ ด้วยกำลังการผลิต 4.17 ตันเมล็ดในปาล์มต่อชั่วโมง
เป็นระยะเวลา 8 ปี ซึ่งโรงงานสกัดน้ำมันปาล์มดิบนี้สร้างเสร็จในปี 2540

บริษัทฯ ได้เริ่มผลิตน้ำมันเมล็ดในปาล์มดิบในเดือน มกราคม 2541 แต่บริษัทฯ
ไม่สามารถดำเนินการผลิตได้เต็มที่
เนื่องจากปัญหาความสมดุลของการกระจายกำลังไฟฟ้าระหว่างโรงงานสกัดน้ำมันปาล์มดิบและโรงงานสกัดน้ำมันเมล็ดในปาล์มดิบ
ซึ่งบริษัทฯได้ดำเนินการแก้ไขและสามารถผลิตได้เต็มที่ในปี 2543

บริษัท ล่ำสูง (ประเทศไทย) จำกัด (มหาชน) ได้เข้าซื้อหุ้นของบริษัทฯ เพิ่มขึ้นตั้งแต่ปี 2540
จนถึงปี 2542 ซึ่ง ณ วันที่ 31 ธันวาคม 2543 บริษัท ล่ำสูง (ประเทศไทย) จำกัด (มหาชน)
ได้ถือหุ้นของบริษัทฯ คิดเป็นร้อยละ 24.97 ของหุ้นทั้งหมดของบริษัทฯ

บริษัทฯดำเนินกิจการปลูกปาล์มน้ำมันและมีโรงงานสกัดน้ำมันปาล์มดิบและโรงงานสกัดน้ำมันเมล็ดในปาล์มเป็นของตนเองผู้ถือหุ้นใหญ่ของบริษัทฯคือบรรษัทพัฒนาการแห่งเครือจักรภพ
ซึ่งเป็นสถาบันการเงินที่เข้าไปลงทุนในสวนปาล์มน้ำมันในหลายประเทศ
และได้แปรสภาพเป็นบริษัทมหาชนชื่อ ซีดีซี กรุ๊ป พีแอลซี เมื่อวันที่ 8 ธันวาคม 2542
บริษัทฯได้ถือหุ้น 100% ในบริษัท พันธ์ศรีวิวัฒน์ จำกัด (ทุนจดทะเบียนและชำระเต็มมูลค่า 274
ล้านบาท โดยออกเป็นหุ้นสามัญ 27,400 หุ้น มูลค่าหุ้นละ 10,000 บาท) ซึ่งบริษัทพันธ์ศรีวิวัฒน์
จำกัด ได้ถือหุ้น 100% ในบริษัทพันธ์ศรี จำกัด (ทุนจดทะเบียนและชำระเต็มมูลค่า 5 ล้านบาท
โดยออกเป็นหุ้นสามัญ 500 หุ้น มูลค่าหุ้นละ 10,000 บาท) และบริษัทประจักษ์วิวัฒน์ จำกัด
(ทุนจดทะเบียนและชำระเต็มมูลค่า 5 ล้านบาท โดยออกเป็นหุ้นสามัญ 5,000 หุ้น มูลค่าหุ้นละ
1,000 บาท)
ซึ่งทั้งสองบริษัทนี้ได้รับสัมปทานการปลูกปาล์มน้ำมันในเขตพื้นที่อำเภอชัยบุรีและอำเภอเคียนซาจังหวัดสุ-ราษฎร์ธานี
เป็นจำนวนทั้งสิ้น 30,600 ไร่ ซึ่งเป็นพื้นที่ปลูกปาล์มน้ำมันอยู่ 20,444 ไร่
โดยมีรายได้จากการให้เช่าที่สัมปทานนี้จากบริษัทพันธ์ศรีวิวัฒน์ จำกัด และ บริษัทพันธ์ศรีวิวัฒน์ จำกัด
ได้ทำสัญญาการเช่าพื้นที่นี้ทั้งหมดกับบริษัทฯ และบริษัทฯ เป็นเจ้าของสวนปาล์มน้ำมัน 24,882 ไร่
โดยปี 2543 บริษัทฯได้ซื้อสวนปาล์มน้ำมัน 328 ไร่ และสวนปาล์มน้ำมันของบริษัทฯจำนวน 219 ไร่
จะถูกเวณคืนให้แก่กรมทางหลวง เพื่อสร้างถนนทางหลวงหมายเลข 44 ในปี 2544
ดังนั้นบริษัทฯมีพื้นที่ปลูกปาล์มทั้งหมด 44,298 ไร่ หรือ 7,088 เฮกตาร์
(รวมถึงพื้นที่ปลูกปาล์มน้ำมันในที่ดินสัมปทาน) ซึ่งเป็นพื้นที่ปลูกปาล์มน้ำมันของบริษัทฯจำนวน 23,787
ไร่ ณ วันที่ 31 ธันวาคม 2543

2. โครงสร้างรายได้

มูลค่าการจำหน่ายผลิตภัณฑ์ของบริษัทฯ มีดังนี้

  -------------------------------------- --------- -- -- ------- -- --------- -- ------- -- --------- -- --------- --
                                         ปี 2541                     ปี 2542                  ปี 2543                 

                                         ล้านบาท          %          ล้านบาท       %          ล้านบาท       %         

  มูลค่าการจำหน่ายในประเทศจำแนกตามผลิตภัณฑ์                                                                              

  น้ำมันปาล์มดิบ                             640.650         87.19      872.900      88.29      603,801      85.85     

  น้ำมันเมล็ดในปาล์มดิบ                       37.938          5.16       54.464       5.51       ** 75,520    10.74     

  กากเมล็ดในปาล์ม                          5.852           0.80       54.966       5.59       9,914        1.41      

  เมล็ดในปาล์ม                             48.971          6.67       5.541        0.55       13,259       1.89      

  กะลาปาล์ม                               0.200           0.03       0.578        0.05       3,887        0.05      

  ขี้น้ำมัน                                  1.129           0.15       0.188        0.01       428          0.06      

  รวมมูลค่าการจำหน่ายในประเทศ               734.740         100        988.637      100        703,309      100       

  มูลค่าการจำหน่ายต่างประเทศจำแนกตามผลิตภัณฑ์                                                                             

  น้ำมันปาล์มดิบ                             -               -          -            -          -            -         

  เมล็ดในปาล์ม                             -               -          -            -          -            -         

  รวมมูลค่าการจำหน่ายต่างประเทศ              -               -          -            -          -            -         

  รวมมูลค่าการจำหน่ายในประเทศและต่างประเทศ   734.740         100        988.637      100        703.309      100       

  อัตราเพิ่ม(ลด)ของมูลค่าการจำหน่าย%                           1.50                    34.56                   (28.86)   
  -------------------------------------- --------- -- -- ------- -- --------- -- ------- -- --------- -- --------- --

** ปี 2543 บริษัทฯได้ส่งออกน้ำมันเมล็ดในปาล์มดิบร่วมกับ บมจ
ชุมพรน้ำอุตสาหกรรมมันปาล์มจำนวน 500 ตัน และบมจ. ยูนิวานิชน้ำมันปาล์มจำนวน 1,500 ตัน